Η επίδραση της διαφορετικής πολιτισμικής προέλευσης στη σύναψη φιλικών σχέσεων σε παιδιά δημοτικού σχολείου:
Creators: name: Τσικαλάς, Θεμιστοκλής Εμμανουήλ
Publisher: name: Aristotle University of Thessaloniki
Year: 2011
Subjects: Φιλικές σχέσεις
Πολιτισμικές ιδιαιτερότητες
Friendships
Different cultural background

description: Η φιλία αποτελεί κύριο άξονα του πλέγματος των διαπροσωπικών σχέσεων και η ύπαρξη σταθερών φιλικών σχέσεων στη ζωή των παιδιών σχολικής ηλικίας έχει θετικές επιδράσεις για τη συναισθηματική ασφάλεια, τη σωματική υγεία, τη γνωστική και κοινωνική ανάπτυξη, καθώς και την κοινωνική προσαρμογή των. Αυτό αποκτά ιδιαίτερη σημασία για τα παιδιά που προέρχονται από μετανάστευση αλλά και γενικότερα για τα παιδιά πολιτισμικών ιδιαιτεροτήτων. Τα παιδιά αυτά έχουν ιδιαίτερη ανάγκη να βρουν φίλους, να παίξουν μαζί τους και να αισθανθούν ασφάλεια και αποδοχή. Η παρέα συνομηλίκων της χώρας υποδοχής, βοηθά στην καλύτερη ενσωμάτωση στο καινούριο περιβάλλον και στη βελτίωση της σχολικής επίδοσης. Στόχος της έρευνας ήταν να διερευνήσει τις φιλικές σχέσεις των μαθητών και των μαθητριών με πολιτισμικές ιδιαιτερότητες, στο ελληνικό σχολείο, σήμερα. Για το λόγο αυτό εξέτασε το βαθμό αποδοχής των παιδιών, ως φίλων, από τα υπόλοιπα παιδιά της τάξης, την κοινωνική και συναισθηματική επέκτασή των προς συμμαθητές /τριες, την προτίμησή των στο δίκτυο φίλων, τις στενές φιλικές σχέσεις των, τις προτιμήσεις που δέχονται ως καλύτεροι/ες φίλοι/ες και την πολύ στενή φιλική σχέση των. Επίσης εξέτασε τη συχνότητα επαφής και επικοινωνίας αλλά και την ποιότητα στις πολύ στενές φιλικές σχέσεις. Οι υποθέσεις της έρευνας ήταν: α). Τα παιδιά με πολιτισμικές ιδιαιτερότητες δεν είναι αποδεκτά ως φίλοι απ’ τα παιδιά της τάξης τους στο βαθμό που είναι αποδεκτά τα γηγενή παιδιά, έχουν περιορισμένη κοινωνική και συναισθηματική επέκταση και δεν αναπτύσσουν στενές και πολύ στενές φιλικές σχέσεις. β). Τα παιδιά με πολιτισμικές ιδιαιτερότητες αναπτύσσουν συνήθως πολύ στενές φιλικές σχέσεις με άλλα παιδιά με πολιτισμικές ιδιαιτερότητες, ενώ στην περίπτωση που αναπτύσσουν με παιδία της κυρίαρχης κουλτούρας, οι σχέσεις αυτές δεν έχουν μεγάλη συχνότητα επαφής κι επικοινωνίας όπως επίσης δε έχουν υψηλή ποιότητα. Το δείγμα αποτέλεσαν 284 παιδιά της Ε΄ και ΣΤ΄ τάξης δημοτικών σχολείων της Θεσσαλονίκης. Για την εξέταση των μεταβλητών χρησιμοποιήθηκαν τρία ερωτηματολόγια: α) Εντοπισμός του δικτύου των φίλων και της πολύ στενής φιλικής σχέσης, β) Συχνότητα επικοινωνίας με τον/την καλύτερο/η φίλο/η και γ) Εκτίμηση της ποιότητας της φιλίας. Συνοπτικά φάνηκε από την έρευνα ότι τα παιδιά με πολιτισμικές ιδιαιτερότητες έχουν χαμηλό βαθμό αποδοχής, ως φίλοι, από τα υπόλοιπα παιδιά της τάξης και δεν προτιμώνται στο δίκτυο φίλων, ιδιαίτερα από τα παιδιά της κυρίαρχης κουλτούρας. Η κοινωνική και συναισθηματική επέκτασή των δε διαφέρει από αυτή των γηγενών, που σημαίνει ότι επιθυμούν να κάνουν φιλίες μέσα στην τάξη και γι’ αυτό «απευθύνονται» στους/στις συμμαθητές/τριές τους. Διατηρούν στενές φιλικές σχέσεις ανάλογες με αυτές των παιδιών της κυρίαρχης κουλτούρας, έχουν δηλωθεί όμως λιγότερες φορές ως καλύτεροι/ες φίλοι/ες και διατηρούν περιορισμένες πολύ στενές φιλικές σχέσεις με τα παιδιά της κυρίαρχης κουλτούρας. Στην περίπτωση πάντως που διατηρούν πολύ στενές φιλικές σχέσεις με παιδιά της κυρίαρχης κουλτούρας τότε η συχνότητα επαφής και επικοινωνίας και η ποιότητα της φιλικής σχέσης είναι ανάλογη με αυτή των σχέσεων των παιδιών της κυρίαρχης κουλτούρας. Τα παραπάνω ευρήματα οδηγούν στη διατύπωση της θέσης ότι τα παιδιά της κυρίαρχης κουλτούρας αποφεύγουν να συναναστρέφονται και να διατηρούν φιλικές σχέσεις με παιδιά με πολιτισμικές ιδιαιτερότητες.
description: Friendship constitutes the keystone of the complex of interpersonal relations while the existence of stable friendships during school age has positive effects on children’s emotional safety, physical health, the cognitive and social development, as well as their social adaptation. This is even more important for the immigrant children and in general for those with different cultural backgrounds. The children need to find friends, play with them and feel secure and accepted. Keeping company with native peers helps them adapt to the new environment and improve their school record. The aim of this research, therefore, was to look into the friendships of students with different cultural backgrounds in Greek school today. For this reason the research dealt with the degree of acceptance of these kids, as friends, by the rest of the class. Their social and emotional evolvement with their classmates, their preferences in the network of friends, their close relationships, the preferences when being somebody’s best friend and the closest friendly relation. It also examined both the frequency of contact and communication as well as the quality of very close relations. The assumptions of this research were: a) Children with different cultural backgrounds are not accepted as friends by their classmates to the extend native children are, they have limited social and emotional evolvement and they do not develop close or very close friendly relations. b). Children with different cultural backgrounds usually develop close relationships with other children with different cultural backgrounds, while if they get evolved with kids from the dominant culture, these relations have neither frequency of contact and communication nor high quality. Participants were 284 children of the 5th and 6th grade of primary schools in Thessalonica. Three questionnaires were used for the examination of the variables: a) Tracking down the network of friends and the very close friendly relation, b) Frequency of communication with best friend and c) Evaluation of quality of friendship. Overall, the research showed that the children with different cultural backgrounds are not highly accepted, as friends, by the rest of the class and are not chosen to be members of the network of friends, especially by children of the dominant culture. Their social and emotional evolvement does not differ from the one of natives, which means they wish to make friendships in the class which is why they addicts themselves to their classmates. They keep close friendly relations like the ones of the children of dominant culture, but they are reported less often as best friends and they maintain few very close friendly relations with children of the dominant culture. However, in case they maintain such a relation the frequency of contact and communication as well as the quality of it is equal to the one of the children from the dominant culture. The above findings show that children from the dominant culture avoid being around and on friendly terms with children from different cultural backgrounds.